sagorsarker/bangla-wikipedia huggingface dataset:
লালানগর ইউনিয়ন

লালানগর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
লালানগর ইউনিয়নের আয়তন ১৫৪২ একর (৬.২৪ বর্গ কিলোমিটার)।
২০১১ সালের পরিসংখ্যান অনুযায়ী লালানগর ইউনিয়নের লোকসংখ্যা ২৬,৮৫০ জন। এর মধ্যে পুরুষ ১৩,৩২৩ জন এবং মহিলা ১৩,৫২৭ জন।
রাঙ্গুনিয়া উপজেলার উত্তরাংশে লালানগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে হোসনাবাদ ইউনিয়ন, উত্তরে দক্ষিণ রাজানগর ইউনিয়ন, পশ্চিমে পারুয়া ইউনিয়ন এবং দক্ষিণে হোসনাবাদ ইউনিয়ন অবস্থিত।
জনসাধারণের সেবা প্রদানের সুবিধার্থে ২০০৩ সালে বৃহত্তর হোসনাবাদ ইউনিয়নের সাবেক চেয়ারম্যান জনাব ইউনুচ তালুকদারের ঐকান্তিক প্রচেষ্টায় হোছনাবাদ ইউনিয়নকে বিভক্ত করে ১৫নং লালানগর ইউনিয়ন গঠন করা হয়।
লালানগর ইউনিয়ন রাঙ্গুনিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এ ইউনিয়নের গ্রামগুলো হল:
লালানগর ইউনিয়নের সাক্ষরতার হার ৫০.৮৩%। এ ইউনিয়নে ১টি ডিগ্রী কলেজ, ১টি কামিল মাদ্রাসা, ১টি মহিলা মাদ্রাসা, ২টি মাধ্যমিক বিদ্যালয়, ৬টি প্রাথমিক বিদ্যালয়, ২টি এবতেদায়ী মাদ্রাসা ও ২টি কিন্ডারগার্টেন রয়েছে।
লালানগর ইউনিয়নের প্রধান সড়ক মরিয়মনগর-রানীরহাট সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা ও রিক্সা। এছাড়া চট্টগ্রাম-ধামাইরহাট বাস সার্ভিস এ অঞ্চলের শহরমুখী যাতায়াতের অন্যতম মাধ্যম।
লালানগর ইউনিয়নে ৪০টি মসজিদ, ৩টি ঈদগাহ ও ৫টি মন্দির রয়েছে।
লালানগর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়াও রয়েছে কুরমাইকুল খাল ও ঘাগড়া খাল।
লালানগর ইউনিয়নের প্রধান ২টি হাট/বাজার হল ধামাইরহাট ও আলমশাহপাড়া বাজার।
১) সিরাজুল মোস্তফা - শিক্ষাবিদ
২) নুরুল আলম তালুকদার - সাবেক সংসদ সদস্য
৩) নুরুল আলম - সাবেক অতিরিক্ত আই জি পি
৪) ইউনুচ তালুকদার - শিক্ষানুরাগী, প্রতিষ্ঠাতা- লালানগর উচ্চ বিদ্যালয়
৫) খোদা বক্স - সাবেক আই জি পি
৬) অধ্যক্ষ আ ম ম শামশুল আলম চৌধুরী - শিক্ষাবিদ
৭) ড. গিয়াস উদ্দিন তালুকদার। চেয়ারম্যান, সেন্ট্রার শরীয়াহ বোর্ড ফর বাংলাদেশ।
উপজেলা থেকে সিএনজি করে লালানগর ইউনিয়ন বেড়ীবাঁধ থেকে ৪ কিলোমিটার পূর্ব দিকে যেতে হবে।
উপজেলা থেকে সিএনজি করে আকবর শিকদার পাড়া রোড হয়ে গজালিয়া জায়তছড়িতে অবস্থা।
পুটিমারী ইউনিয়ন

পুটিমারী ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৮৬।
কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৯১৩ একর বা ২৩.৯ বর্গকিলোমিটার।
পুটিমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী পুটিমারী ইউনিয়নের মোট জনসংখ্যা ছিল ৩৩২৫৪ জন, যার মধ্যে পুরুষ হল ১৬৯১৩ জন এবং নারী হল ১৬৩১৮ জন।
পুটিমারী ইউনিয়নের গড় সাক্ষরতা হার ৩৮.৩%। তার মধ্যে নারী শিক্ষার হার ৩৫.১% এবং পুরুষ শিক্ষার হার ৪১.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
পুটিমারী ইউনিয়নের অর্থনীতি মূলত কৃষি নির্ভর।
রণচণ্ডি ইউনিয়ন

রনচন্ডি ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৯৪।
কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৬৯০ একর বা ২৩ বর্গকিলোমিটার।
রনচন্ডি ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী রনচন্ডি ইউনিয়নের মোট জনসংখ্যা ছিল ২৫৭৪৬ জন, যার মধ্যে পুরুষ হল ১২৮৪৪ জন এবং নারী হল ১২৯০২ জন।
রনচন্ডি ইউনিয়নের গড় সাক্ষরতা হার ৩৬.৩%। তার মধ্যে নারী শিক্ষার হার ৩২.২% এবং পুরুষ শিক্ষার হার ৪০.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
১.রনচন্ডী স্কুল এন্ড কলেজ|
২.কিশামত বদি উচ্চ বিদ্যালয়|
৩.আনোয়ারমারী ডিগ্রি কলেজ |
রনচন্ডি ইউনিয়নের অর্থনীতি মূলত কৃষি নির্ভর।
তার পাশাপাশি মৎস্য চাষে বেশ সমৃদ্ধ
সম্মুখগামী মহালম্ফ

সম্মুখগামী মহালম্ফ ( "তা ইউয়ে চিন") বা গ্রেট লিপ ফরওয়ার্ড (ইংরেজি: Great Leap Forward) ছিল ১৯৫৮ থেকে ১৯৬২ সাল পর্যন্ত চীনের কমিউনিস্ট পার্টির তৎকালীন সভাপতি মাও সে তুং-এর নেতৃত্বে পরিচালিত গণপ্রজাতন্ত্রী চীনের একটি অর্থনৈতিক ও সামাজিক রূপান্তরপ্রত্যাশী অভিযান। এই অভিযানের লক্ষ্য ছিল চীনকে দ্রুত একটি কৃষিভিত্তিক অর্থনীতি থেকে সমাজতান্ত্রিক সমাজব্যবস্থায় রূপান্তরিত করা। এই রূপান্তরের মাধ্যম ছিল দ্রুত শিল্পায়ন এবং সমবায়ীকরণ। তবে অনেকে মনে করেন যে এই অভিযানের কারণেই চীনের মহাদুর্ভিক্ষ ঘটেছিল।
এই যুগে চীনের গ্রামীণ জীবনের প্রধান যে পরিবর্তনগুলো ঘটে, তাঁর মধ্যে একটি ছিল ক্রমাগতভাবে বাধ্যতামূলক কৃষি সমবায়ীকরণের অবতারণা। ব্যক্তিগত মালিকানাধীন খামার করা নিষিদ্ধ করে দেওয়া হয়। যাঁরা ব্যক্তিগত খামার করত তাঁদেরকে নিপীড়ন করা হয়ে এবং "প্রতিবিপ্লবী" আখ্যা দেওয়া হয়। গ্রামীণ জনগণের উপর সামাজিক চাপ, জোড়পূর্বক শ্রম, কিংবা জনসম্মক্ষে প্রহসনমূলক বিচার ও সম্মানহানির মাধ্যমে নিয়মের কড়াকড়ি প্রয়োগ করা হয়। গ্রামীণ শিল্পায়ন, যা ছিল অভিযানের মূল লক্ষ্যগুলোর একটি, "সম্মুখগামী মহালম্ফের ত্রুটিগুলির জন্য...ব্যর্থতায় পর্যবসিত হয়" সম্মুখগামী মহালম্ফের বছরগুলোতে চীনে অর্থনৈতিক সংকোচন ঘটে। ১৯৫৩ থেকে ১৯৭৬ সালের মধ্যবর্তী সময়ে কেবল এই পর্বেই চীনের অর্থনীতি সংকুচিত হয়েছিল। রাজনৈতিক অর্থনীতিবিদ ডোয়াইট পার্কিন্স যুক্তি দেন যে "বিশাল পরিমাণ বিনিয়োগের পরে উৎপাদনে অত্যন্ত অল্প কিংবা শূন্য বৃদ্ধি ঘটেছিল...সংক্ষেপে বলতে গেলে, সম্মুখগামী মহালম্ফ ছিল খুবই খরুচে একটি বিপর্যয়।"
অনেক ইতিহাসবিদ মনে করেন যে সম্মুখগামী মহালম্ফের ফলে কোটি কোটি মানুষের মৃত্যু হয়েছিল। নিম্নপক্ষে ১ কোটি ৮০ লক্ষের মৃত্যু হয়, তবে ইউ শিকুয়াং-এর বিস্তৃত গবেষণা অনুযায়ী এই কর্মসূচির ফলে চীনে ৫ কোটি ৫০ লক্ষ লোকের মৃত্যু হয়। ইতিহাসবিদ ফ্রাঙ্ক ডিকোটারের মতে "দমনপীড়ন, সন্ত্রাস ও সঙ্ঘবদ্ধ জুলুম ছিল সম্মুখগামী মহালম্ফের ভিত্তি" এবং এর কারণে "মানবেতিহাসের সবচেয়ে প্রাণঘাতী গণহত্যা" সংঘটিত হয়েছিল।
১৯৬০ সালের মে ও ১৯৬২ সালের মে মাসে অনুষ্ঠিত চীনা কমিউনিস্ট পার্টির সম্মেলনগুলোতে সম্মুখগামী মহালম্ফের ধ্বংসাত্মক প্রতিক্রিয়াগুলো অধ্যয়ন করা হয় এবং মাও সে তুং-এর সমালোচনা করা হয়। লিউ শাওছি ও তেং শিয়াওফিং-এর মতো পার্টির মধ্যপন্থী সদস্যরা ক্ষমতায় আরোহণ করেন এবং সভাপতি মাও-কে দলের ভেতর থেকেই ক্ষমতার প্রান্তে সরিয়ে দেওয়া হয়। এর প্রতিক্রিয়ায় মাও ১৯৬৬ সালে সাংস্কৃতিক বিপ্লবের সূচনা করেন। মাও-এর প্রতি সহানুভূতিশীল ব্যক্তিরা চীনের মহাদুর্ভিক্ষে মৃতের সংখ্যা প্রত্যাখ্যান করেন এবং এটা যে সম্মুখগামী মহালম্ফের কারণে ঘটেছিল তাও অস্বীকার করেন। তাদের মতে দ্রুত সরকারি শিল্পায়নের যে লক্ষ্য ছিল, এই অভিযানটি সেই লক্ষ্য অর্জনে সফল হয়।
মোহাম্মদ লনি মিয়া দেওয়ান

মো. লনি মিয়া দেওয়ান (জন্ম: অজানা - মৃত্যু: ১০ ফেব্রুয়ারি, ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মো. লনি মিয়া দেওয়ানের জন্ম লক্ষ্মীপুর জেলার রায়পুর উপজেলার দেবীপুর গ্রামে। তার বাবার নাম বছির উদ্দিন এবং মায়ের নাম ময়না বেগম। তার স্ত্রীর নাম ফুল বানু। তার চার ছেলে, দুই মেয়ে। 
ইপিআরে চাকরি করতেন মো. লনি মিয়া দেওয়ান । ১৯৭১ সালে কর্মরত ছিলেন চট্টগ্রাম ইপিআর সেক্টরে। হেডকোয়ার্টার কোম্পানির একটি প্লাটুনের দায়িত্বে ছিলেন তিনি। মুক্তিযুদ্ধ শুরু হলে তিনি যুদ্ধে যোগ দেন। চট্টগ্রামে প্রতিরোধ যুদ্ধ শেষে যুদ্ধ করেন ১ নম্বর সেক্টরে। বিভিন্ন যুদ্ধে দলনেতা হিসেবে তিনি বীরত্ব প্রদর্শন করেন।
১৯৭১ সালে মুক্তিযুদ্ধের শুরুতে চট্টগ্রামের অন্তর্গত পাহাড়তলীসহ চট্টগ্রাম শহরের বিভিন্ন স্থানে পাকিস্তান সেনাবাহিনীর সঙ্গে মুক্তিযোদ্ধাদের যুদ্ধ হয়। পাহাড়তলীর যুদ্ধ এর মধ্যে অন্যতম। এ যুদ্ধের বর্ণনা আছে সুকুমার বিশ্বাসের মুক্তিযুদ্ধে রাইফেলস ও অন্যান্য বাহিনী বইতে। অধিনায়কের নির্দেশ পেয়ে মো. লনি মিয়া দেওয়ান সহযোদ্ধাদের নিয়ে প্রতিরক্ষা অবস্থান নিলেন। যেকোনো সময় পাকিস্তান সেনাবাহিনী তাঁদের আক্রমণ করতে পারে। রাতে পাকিস্তানিরা আক্রমণ করল। সহযোদ্ধাদের সঙ্গে নিয়ে মো. লনি মিয়া দেওয়ান পাকিস্তানি আক্রমণ সাহসিকতার সঙ্গে মোকাবিলা করতে থাকলেন। সারা রাত যুদ্ধ চলে। পাঁচলাইশ থানায় অবস্থানরত লনি মিয়া দেওয়ান ২৫ মার্চে রাত ১১টায় রফিকুল ইসলামের, বীর উত্তম নির্দেশক্রমে অবাঙালিদের বন্দী করে তার প্লাটুন নিয়ে পাহাড়তলী স্টেশনে এসে পৌঁছান। ২৬ মার্চ রাতে লনি মিয়া নির্দেশ পেয়ে স্টেশন থেকে প্লাটুন উঠিয়ে পাহাড়তলী রেলওয়ে বিল্ডিংয়ে ডিফেন্স নিলেন। রাত ১০টায় এই প্লাটুনটির ওপর যুদ্ধজাহাজ এন এস জাহাঙ্গীর থেকে পাকিস্তান সেনাবাহিনী ব্যাপকভাবে গোলা নিক্ষেপ করতে থাকে। ইপিআর বাহিনী যথোচিত জবাব দিতে থাকে এবং সারা রাত উভয় পক্ষের গোলাগুলি বিনিময় হয়। গোলাগুলিতে ইপিআর বাহিনীর অ্যামুনিশন প্রায় নিঃশেষ হয়ে এসেছিল। আর পাকিস্তান সেনাবাহিনী তাদের আক্রমণের মাত্রা তীব্র থেকে তীব্রতর করল। অব্যাহত আক্রমণে ইপিআর বাহিনীর পক্ষে টিকে থাকা দুরূহ হয়ে ওঠে। এমতাবস্থায় রফিকুল ইসলামের নির্দেশক্রমে প্লাটুনটি সেখান থেকে কোতোয়ালী এলাকাতে সরে আসে।
আলমগীর হায়দার খাঁন

আলমগীর হায়দার খাঁন (১৯৪৯–১৩ এপ্রিল ২০১৬) বাংলাদেশের চাঁদপুর জেলার রাজনীতিবিদ যিনি তৎকালীন চাঁদপুর-৬ আসনের সংসদ সদস্য ছিলেন।
আলমগীর হায়দার খাঁন ১৯৪৯ সালে চাঁদপুরের ফরিদগঞ্জের মূলপাড়া গ্রামে জন্মগ্রহণ করেন। তার পিতা সিরাজুল ইসলাম খাঁন। তার এক ছেলে, দুই মেয়ে।
আলমগীর হায়দার খাঁন ছিলেন একজন রাজনীতিবিদ ও ব্যবসায়ী ছিলেন। তিনি চাঁদপুর জেলা বিএনপির সাধারণ সম্পাদক ও যুবদল কেন্দ্রীয় কমিটির সহসভাপতি ছিলেন। মূলপাড়া শামসুদ্দিন খান কারিগরি ও বাণিজ্য কলেজের প্রতিষ্ঠাতা সদস্য তিনি।
১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন চাঁদপুর-৬ আসন থেকে পরপর চার মেয়াদে সংসদ সদস্য নির্বাচিত হন।
আলমগীর হায়দার খাঁন ১৩ এপ্রিল ২০১৬ সালে ঢাকার অ্যাপোলো হাসপাতালে মৃত্যুবরণ করেন। ৭ ফেব্রুয়ারি ২০০২ সালে মস্তিস্কে রক্তক্ষরণে আক্রান্ত হয়ে চিকিৎসাধীন অবস্থায় পারিবারের তত্ত্ববধানে ছিলেন। ৮ এপ্রিল ২০১৬ শারীরিক অবস্থা খারাপ দেখে হসপিটালে ভর্তি করানো হয়।
রুবানা হক

রুবানা হক (জন্ম: ৯ ফেব্রুয়ারি, ১৯৬৪) বাংলাদেশের একজন স্বনামখ্যাত নারী উদ্যোক্তা। তিনি মোহাম্মদী গ্রুপের বর্তমান ব্যবস্থাপনা পরিচালক। মোহাম্মদী গ্রুপ একটি পোশাক নির্মাতা ও রপ্তানিকারক প্রতিষ্ঠান হিসাবে আন্তর্জাতিক বাজারে প্রসিদ্ধ। এ প্রতিষ্ঠানের প্রতিষ্ঠাতা ছিলেন ঢাকা উত্তর সিটি কর্পোরেশনের মেয়র আনিসুল হক (রাজনীতিবিদ)। রুবানা হক আনিসুল হকের স্ত্রী।
বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ) এর নির্বাচিত প্রথম নারী সভাপতি ছিলেন। তিনি ২০১৩ ও ২০১৪ সালে পরপর দুবার "বিবিসি ১০০ নারী" নিবন্ধে তার স্থান পেয়েছিলেন।
তিনি একজন কবি ও লেখক। ২০০৬ সালে তিনি কবিতার জন্য সার্ক সাহিত্য পুরস্কার লাভ করেন। তিনি এশিয়ান ইউনিভার্সিটি ফর উইমেন-এর ভাইস চ্যান্সেলর।
কর্মজীবনে রুবানা মোহাম্মদী গ্রুপের ব্যবস্থাপনা পরিচালক। ২০০৬ থেক ২০১০ সালে তিনি সাউথএশিয়া টিভির প্রধান নির্বাহী কর্মকর্তা ছিলেন। এছাড়া তিনি এশিয়ান ইউনিভার্সিটি ফর ওম্যান এর ট্রাস্ট্রি।
ব্যবসায়ের পাশাপাশি তিনি সাহিত্য চর্চার সাথেও জড়িত। ""টাইম অফ মাই লাইফ" তার লেখা কবিতার বই।
রুবানা হক রাজনীতিবিদ এবং টেলিভিশন উপস্থাপক আনিসুল হকের সাথে বিবাহবন্ধনে আবদ্ধ হন। এই দম্পতির তিনজন সন্তান রয়েছে। বড়ছেলে নাভিদুল হক বোস্টনের বেন্টলি ইউনিভার্সিটি থেকে ব্যবস্থাপনায় উচ্চতর ডিগ্রি অর্জন করেন। বর্তমানে তিনি মোহাম্মদী গ্রুপের পরিচালক ও দেশ এনার্জি লি: এর ব্যবস্থাপনা পরিচালক হিসাবে কর্মরত আছেন।
তিনি কলকাতার যাদবপুর বিশ্ববিদ্যালয় থেকে পিএইচডি করেছেন।
দীপক শোধন

রোশন হর্ষদলাল দীপক শোধন (; ; জন্ম: ১৮ অক্টোবর, ১৯২৮ - মৃত্যু: ১৬ মে, ২০১৬) গুজরাতের আহমদাবাদে জন্মগ্রহণকারী প্রথিতযশা ভারতীয় টেস্ট ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে গুজরাত ও বরোদার প্রতিনিধিত্ব করেন। দলে তিনি মূলতঃ ব্যাটসম্যান ছিলেন। বামহাতে ব্যাটিংয়ের পাশাপাশি বামহাতে মিডিয়াম বোলিংয়েও পারদর্শীতা দেখিয়েছেন দীপক শোধন।
শোধন বামহাতি ব্যাটসম্যান ছিলেন ও মাঝে-মধ্যে মিডিয়াম পেস বোলিং করতেন। লালা অমরনাথের পর দ্বিতীয় ভারতীয় ব্যাটসম্যানরূপে টেস্ট অভিষেকে সেঞ্চুরি করার গৌরব অর্জন করেন। সফরের শুরুতে পাকিস্তান একাদশের বিপক্ষে পশ্চিম অঞ্চলের সদস্যরূপে অপরাজিত ৮৯* রান তোলার প্রেক্ষিতে দলের সদস্য মনোনীত হন। ১৯৫২ সালের কলকাতা টেস্টে তাকে দ্বাদশ ব্যক্তি হিসেবে রাখা হয়। কিন্তু খেলতে অক্ষম বিজয় হাজারের পরিবর্তে ফিল্ডিং করতে নামানো হয়। কলকাতায় প্রত্যেক ভারতীয় ব্যাটসম্যান দুই অঙ্কের কোটায় রান তুলেন। তন্মধ্যে ৮ নম্বরে ব্যাটিং করতে নেমে শোধন ১১০ রানের মনোজ্ঞ ইনিংস উপহার দেন। পরবর্তীতে তার এ শতক সম্পর্কে এক স্বাক্ষাৎকারে বলেন যে, ‘আমি নিজেকে আক্রমণাত্মক খেলোয়াড় হিসেবে জানি। আমি টের পেয়েছিলাম যে পাকিস্তান আক্রমণাত্মক ফিল্ডিং সাজিয়েছে। নবম উইকেট পতনের পরও আমি পরপর দুইটি বাউন্ডারি হাঁকিয়ে ১০০ রানে পৌঁছি।’ শেষ উইকেটে গুলাম আহমেদের সাথে মূল্যবান ৪০ রানের জুটি গড়েন।
এরপর পোর্ট অব স্পেনে স্বাগতিক ওয়েস্ট ইন্ডিজের বিপক্ষে অনুষ্ঠিত প্রথম টেস্টে ৪৫ ও ১১ তুলেন। পরবর্তী তিন টেস্টে অংশ নেননি। সিরিজের শেষ টেস্টে তাকে নেয়া হলেও অসুস্থ হয়ে পড়েন। দ্বিতীয় ইনিংসে ১০ নম্বরে ব্যাটিংয়ে নেমে গুরুত্বপূর্ণ অপরাজিত ১৫* রান তুলেন। এটিই তার শেষ টেস্ট ছিল। এরপর আর কখনো তাকে ভারতের পক্ষে খেলতে দেখা যায়নি।
দীপক শোধনের ৬০.৩৩ গড়ে রান সংগ্রহ ভারতীয় ব্যাটসম্যানদের সম্পূর্ণ খেলোয়াড়ী জীবন শেষ করা ক্রিকেটারদের মধ্যে অদ্যাবধি সর্বোচ্চ গড়রূপে বিবেচিত। রঞ্জী ট্রফিতে গুজরাতের পক্ষেই অধিকাংশ সময় খেলেছেন। এরপর তিনি বরোদায় স্থানান্তরিত হন।
তরুণ অবস্থায় তিনি ভালোমানের হকি খেলোয়াড় ছিলেন। বামহাতি হওয়ায় তার বামহাতে খেলার উপযোগী হকিস্টিকের প্রয়োজন পড়তো।
ভারতীয় দলে তার অনুপস্থিতির বিষয়ে কোন ব্যাখ্যা দেয়া হয়নি। ধারণা করা হয় যে, তিনি দল নির্বাচকমণ্ডলীর উপেক্ষার পাত্র ছিলেন। ২০০৪ সালে ‘দ্য কভার্স আর অফ’ শীর্ষক আত্মজীবনীমূলক গ্রন্থ প্রকাশ করেন। রাজন বালা বিভিন্ন ব্যক্তির সাথে স্বাক্ষাৎকার নিয়ে জেনেছেন যে, দীপক শোধন ও বিনু মানকড়ের মধ্যকার স্নায়ুযুদ্ধের কারণেই তার খেলোয়াড়ী জীবন শেষ হয়ে যায়। দলের জ্যেষ্ঠ খেলোয়াড়রূপে মানকড়ের সাথে অধিনায়ক বিজয় হাজারের সুসম্পর্ক ছিল না। প্রচলিত রয়েছে যে, এ সময় মানকড় তাকে তার সাথে অথবা হাজারেকে বেঁছে নিতে বললে সূধন ভারতীয় দলে অবস্থানের কথা বলেন। মানকড় তাকে দল থেকে বের করে দেয়ার হুমকি দেন। ওয়েস্ট ইন্ডিজ সফর শেষে হাজারেকে দল থেকে বের করে দেয়া হয় ও মানকড়কে তার স্থলাভিষিক্ত করা হয়।
১৬ মে, ২০১৬ তারিখে আহমদাবাদের নিজ বাড়ীতে ৮৭ বছর বয়সে তার দেহাবসান ঘটে। তিনি ফুসফুসের ক্যান্সারে ভুগছিলেন। ফেব্রুয়ারি, ২০১৬ সালে তার এ রোগ ধরা পড়ে। মৃত্যুকালীন তিনিই ভারতের বয়োঃজ্যেষ্ঠ সাবেক ভারতীয় ক্রিকেটার ছিলেন।
১৯৯৭ মহিলা ক্রিকেট বিশ্বকাপ

১৯৯৭ সালের মহিলা ক্রিকেট বিশ্বকাপ ভারতে অনুষ্ঠিত হয়েছিল। মহিলাদের একদিনের আন্তর্জাতিক ক্রিকেট প্রতিযোগিতাটি সম্প্রচারস্বত্ত্বের কারণে হিরো হোন্ডা মহিলা বিশ্বকাপ নামে পরিচিতি পায়। রেকর্ডসংখ্যক ১১টি দল ২৫টি মাঠে ৩২টি খেলায় প্রতিদ্বন্দ্বিতায় অবতীর্ণ হয়েছিল। সেমি-ফাইনালে ইংল্যান্ড, অস্ট্রেলিয়া, নিউজিল্যান্ড ও ভারত অগ্রসর হয়েছিল। ২৯ ডিসেম্বর, ১৯৯৭ তারিখের চূড়ান্ত খেলায় অস্ট্রেলিয়া ও নিউজিল্যান্ড একে-অপরের মুখোমুখি হয়। ৮০,০০০ দর্শকের উপস্থিতিতে অস্ট্রেলিয়া নিউজিল্যান্ডকে পরাজিত করে ৪র্থ বারের মতো চ্যাম্পিয়নশিপের শিরোপা জয় লাভ করেছিল।
১৯৯৭ সালের বিশ্বকাপে একগুচ্ছ রেকর্ড স্থাপিত হয় যা ২০০৮ সাল পর্যন্ত মহিলাদের একদিনের আন্তর্জাতিক পর্যন্ত অক্ষুণ্ন থাকে। তন্মধ্যে, বেলিন্ডা ক্লার্কের অপরাজিত ২২৯* ও শার্লত এডওয়ার্ডসের অপরাজিত ১৭৩* রান অন্যতম। এছাড়াও, অধিনায়ক হিসেবে এক সিরিজে বেলিন্ডা ক্লার্ক ৪৪৫ রান তুলেন। পাকিস্তানের ৮২ বলে তোলা ২৭ রান সর্বনিম্ন ইনিংসরূপে স্বীকৃতি পায়।
১৯৯৭ সালের মহিলা ক্রিকেট বিশ্বকাপ প্রতিযোগিতা আয়োজনে ভারতের ২৫টি ক্রিকেট মাঠ ব্যবহার করা হয়।
১১টি মহিলা ক্রিকেট দলের মধ্যে পঁচিশটি খেলা আয়োজনের মাধ্যমে প্রতিযোগিতা শুরু হয়। এ সংখ্যাটি যে-কোন মহিলা ক্রিকেট বিশ্বকাপের মধ্যে ঐ সময়ে সর্বোচ্চ ছিল। ঐ খেলাগুলো শেষে অস্ট্রেলিয়া, ইংল্যান্ড, নেদারল্যান্ডস, শ্রীলঙ্কা, ভারত, দক্ষিণ আফ্রিকা, আয়ারল্যান্ড ও নিউজিল্যান্ড কোয়ার্টার ফাইনালে পৌঁছে। অন্যদিকে, ডেনমার্ক, পাকিস্তান ও ওয়েস্ট ইন্ডিজ প্রতিযোগিতা থেকে বিদায় নেয়। তবে, এ পর্বের প্রথম তিনটি খেলা প্রচণ্ড ঝড়ের কারণে ৯ ডিসেম্বর থেকে ১০ ডিসেম্বর পর্যন্ত কোন বল মাঠে গড়ানো বাদেই পরিত্যক্ত হয়।
গাঙ্গুবাঈ হাঙ্গল

গাঙ্গুবাঈ হাঙ্গল (৫ মার্চ ১৯১৩ - ২১ জুলাই ২০০৯) হিন্দুস্তানি শাস্ত্রীয় সংগীতের খেয়াল ধারার একজন ভারতীয় গায়িকা, যিনি তার গভীর ও শক্তিশালী গলার জন্য পরিচিত ছিলেন। উনি কিরানা ঘরানার অন্তর্গত ছিলেন।
পাতি কামিলা

পাতি কামিলা (বৈজ্ঞানিক নাম: "Muraenesox bagio") (ইংরেজি: "Common Pike eel") Muraenesocidae পরিবারের Muraenesox গণের একটি স্বাদুপানির মাছ।
পাতি কামিলার দেহ অনেক লম্বা, সম্মুখে চোঙাকৃতির কিন্তু পশ্চাতে চাপা। তুণ্ড প্রলম্বিত। মুখ বড়, ম্যাক্রিলা চোখের অনেক পিছন পর্যন্ত প্রসারিত। সম্মুখ নাসারন্ধ্র নালীর ন্যায় ও তুণ্ডের সম্মুখ তৃতীয়াংশে অবস্থিত কিন্তু পশ্চাৎ নাসারন্ধ্র তুণ্ডের মধ্য তৃতীয়াংশে অবস্থিত। এদের জিহ্বা অনুপস্থিত।
এই প্রজাতির মাছ বাংলাদেশ, ভারত, শ্রীলঙ্কা, আফ্রিকার পূর্ব উপকূলে, লোহিত সাগর, ইন্দো-অস্ট্রেলিয়ার দ্বীপপুঞ্জ, চীন, ফিলিপাইন এবং জাপান অঞ্চলে পাওয়া যায়।
সমুদ্রের এবং পানির তলদেশ দিয়ে চলাচল করে। এদের স্বাদুপানিতে দেখা যায়। উপকূলীয় অঞ্চলের একমাত্র মাংসাশী এবং তলদেশের মাছ। ক্রাস্টেশিয়ান প্রাণীদেরকে এরা খাদ্য হিসাবে গ্রহণ করে। পাতি কামিলা নিশাচর স্বভাবের মাছ। এদেরকে উপকূলীয় জলাশয়, মোহনা এবং ১০০ মিটারেরও উপরে সাব লিটোরাল অঞ্চলে দেখা যায়। জোয়ার-ভাঁটার সময় এদের নদীতে পাওয়া যায়।
বাংলাদেশের উপকূলীয় জেলা সমূহে প্রচুর পরিমাণে এই মাছ ধরা পড়ে। পাতি কামিলা মাছ ধরার জন্য 'ড্রিফট নেট' এবং 'ব্যাগ নেট' ব্যবহৃত হয়। বাজারে সাধারণত টাটকা মাছ বিক্রি হয়। কিছু মাছ টাটকা বা হিমায়িত অবস্থায় রপ্তানী হয়। আবার বাংলাদেশের স্থানীয় বাজারে শুটকী মাছের ও ব্যাপক চাহিদা আছে।
পাতি কামিলা মাছ পানির তলদেশের অন্য মাছ শিকার করায় জলজ বাস্তুতন্ত্রে একটি গুরুত্বপূর্ণ অবদান রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এখনও বঙ্গোপসাগরে এ মাছ সহজেই পাওয়া যায়।
বেদুরি নদী

বেদুরি নদী বাংলাদেশের উত্তর-পূর্বাঞ্চলের ময়মনসিংহ ও নেত্রকোণা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেদুরি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬২।
দক্ষিণ রাজানগর ইউনিয়ন

দক্ষিণ রাজানগর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
দক্ষিণ রাজানগর ইউনিয়নের আয়তন ৪৬৪৬ একর (১৮.৮০ বর্গ কিলোমিটার)।
২০১১ সালের পরিসংখ্যান অনুযায়ী দক্ষিণ রাজানগর ইউনিয়নের লোকসংখ্যা ২৪,৩০০ জন। এর মধ্যে পুরুষ ১৩,৩০২ জন এবং মহিলা ১০,৯৯৮ জন।
রাঙ্গুনিয়া উপজেলার উত্তরাংশে দক্ষিণ রাজানগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে রাজানগর ইউনিয়ন ও ইসলামপুর ইউনিয়ন, পূর্বে ইসলামপুর ইউনিয়ন, দক্ষিণে লালানগর ইউনিয়ন এবং পশ্চিমে পারুয়া ইউনিয়ন ও রাজানগর ইউনিয়ন অবস্থিত।
২০০৩ সালে রাঙ্গুনিয়া উপজেলার আওতাধীন বৃহত্তর রাজানগর ইউনিয়নকে বিভক্ত করে ৩টি ইউনিয়ন পরিষদ গঠন করা হয়, তন্মধ্যে দক্ষিণ রাজানগর অন্যতম।
দক্ষিণ রাজানগর ইউনিয়ন রাঙ্গুনিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
দক্ষিণ রাজানগর ইউনিয়নের সাক্ষরতার হার ৬৩.৮৩%। এ ইউনিয়নে ২টি মাধ্যমিক বিদ্যালয়, ৬টি প্রাথমিক বিদ্যালয়, ২টি মাদ্রাসা ও ১টি কিন্ডারগার্টেন রয়েছে।
দক্ষিণ রাজানগর ইউনিয়নের প্রধান সড়ক মরিয়মনগর-রানীরহাট সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা ও রিক্সা। এছাড়া চট্টগ্রাম-ধামাইরহাট বাস সার্ভিস এ অঞ্চলের শহরমুখী যাতায়াতের অন্যতম মাধ্যম।
দক্ষিণ রাজানগর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়াও রয়েছে কুরমাইকুল খাল ও ঘাগড়া খাল।
দক্ষিণ রাজানগর ইউনিয়নের প্রধান ২টি হাট/বাজার হল ধামাইরহাট ও রাজারহাট।
রাঙ্গুনিয়া উপজেলা থেকে পারুয়া সড়ক দিয়ে যাওয়ার পর রাজারহাট বাজারের পাশে ১০০ বছরের পুরনো রাজবাড়ী।
বাংলা খারু

বাংলা খারু বা হিজরা (বৈজ্ঞানিক নাম: "Pisodonophis boro") (ইংরেজি: "Rice-paddy eel") Ophichthidae পরিবারের Pisodonophis গণের একটি স্বাদুপানির মাছ।
সাধারণভাবে বাংলা খারু প্রজাতির দেহ লম্বা, তুণ্ড বর্ধিত, মুখের চির প্রশস্ত ও চোখের পিছন পর্যন্ত প্রসারিত। দাঁত বিভিন্ন প্রকারের, সাধারণত ম্যাক্সিলায় একটি বৃহৎ প্যাঁচে অবস্থিত এবং দেখতে কোণাকৃতির।
এই প্রজাতির মাছ ইন্দো-পশ্চিম প্রশান্ত মহাসাগর, ভারত, বাংলাদেশ, মায়ানমার, থাইল্যান্ড, চীনে পাওয়া যায়।
বাংলা খারু মাছটি মূলত মাংসাশী, প্রধানত ছোট ছোট মাছ খেয়ে বেঁচে থাকে। এটি খাদ্য তালিকায় ক্ষুদ্র অস্থিময় মাছ, ক্রাস্টেশিয়ান এবং সেফালোপড প্রাণী অন্তর্ভূক্ত। এদেরকে জোয়ার ভাটা অঞ্চল এবং উপকূলীয় নদীর উজানের নিকটবর্তী অঞ্চলে সহজেই পাওয়া যায়। নদীর তলায় বা তীরের গর্তের মধ্যে এই প্রজাতিটি বসবাস করে এবং রাতের বেলায় ছোট ছোট মাছ শিকারের জন্য সজাগ থাকে। এরা মোহনায় বাস করে, স্বাদুপানি ও ধানক্ষেতেও দেখা যায়। বর্ষাকালে এরা নিমজ্জিত ধান ক্ষেতে ডিম দেয়। এই মাছগুলির নদীগামী আচরণের ও সাপের ন্যায় দেহ থাকায় তারা এমন কিছু গোপন জায়গায় লুকাতে পারে যা তাদের খাদ্য সংগ্রহ বা শত্রুর হাত থেকে নিজেকে লুকিয়ে রাখতে সাহায্য করে। এদের লেজ প্রশস্ত বা চ্যাপ্টা, অধিক শক্ত, তীক্ষ্ণ যা কাদা বা বালিতে গর্ত করতে ব্যবহার করে।
এই মাছ জোয়ার ভাটা অঞ্চলে এবং মোহনায় 'ট্রল' বা 'ব্যাগনেট' বা একই রকম গিয়ারে সহজেই ধরা পড়ে। এই মাছ টাটকা অবস্থায় বাজারে বিক্রি হয় কিন্তু অর্থনৈতিকভাবে কম গুরুত্বপূর্ণ। সমগ্র পৃথিবীতেই এই মাছের বায়ুথলি খুব উন্নতমানের ইচিংগ্লাস হিসাবে রৌদ্রে শুকানো হয় এবং মদ বিশুদ্ধকরণের জন্য বিদেশে রপ্তানী করা হয়।
বাংলা খারু মাছ মাংসাশী ও তলদেশে থাকে। এই প্রজাতিটি জলজ বাস্তুতন্ত্রে গুরুত্বপূর্ণ ভূমিকা রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এ মাছ বাজারে পাওয়া যায়। নদীর মোহনায়, উপকূলীয় এলাকার জলাশয়ে পাওয়া যায়।
ইসলামপুর ইউনিয়ন, রাঙ্গুনিয়া

ইসলামপুর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
ইসলামপুর ইউনিয়নের আয়তন ৮৮৪৯ একর (৩৫.৮১ বর্গ কিলোমিটার)।
২০১১ সালের পরিসংখ্যান অনুযায়ী ইসলামপুর ইউনিয়নের লোকসংখ্যা প্রায় ১৯,৯০২ জন। এর মধ্যে পুরুষ ১০,৮৯৫ জন এবং মহিলা ৯,০০৭ জন।
রাঙ্গুনিয়া উপজেলার সর্ব-উত্তরে ইসলামপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের পশ্চিমে রাজানগর ইউনিয়ন, দক্ষিণে দক্ষিণ রাজানগর ইউনিয়ন ও লালানগর ইউনিয়ন, পূর্বে রাঙ্গামাটি জেলার কাপ্তাই উপজেলার ওয়াজ্ঞা ইউনিয়ন ও কাউখালী উপজেলার ঘাগড়া ইউনিয়ন এবং উত্তরে রাঙ্গামাটি জেলার কাউখালী উপজেলার ঘাগড়া ইউনিয়ন অবস্থিত।
২০০৩ সালে রাঙ্গুনিয়া উপজেলার আওতাধীন বৃহত্তর রাজানগর ইউনিয়নকে বিভক্ত করে ৩টি ইউনিয়ন পরিষদ গঠন করা হয়, তন্মধ্যে ইসলামপুর অন্যতম।
ইসলামপুর ইউনিয়ন রাঙ্গুনিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। ওয়ার্ডভিত্তিক এ ইউনিয়নের গ্রামগুলো হল:
ইসলামপুর ইউনিয়নের সাক্ষরতার হার ৪৭.৪৬%। এ ইউনিয়নে ১টি মাধ্যমিক বিদ্যালয়, ৩টি মাদ্রাসা, ৭টি প্রাথমিক বিদ্যালয় ও ১টি কিন্ডারগার্টেন রয়েছে।
চট্টগ্রাম শহরের অক্সিজেন বাস টার্মিনাল হতে চট্টগ্রাম-রাঙ্গামাটি মহাসড়ক হয়ে ইসলামপুর ইউনিয়নে আসা যায়। এছাড়াও বহদ্দারহাট বাস টার্মিনাল হতে চট্টগ্রাম-কাপ্তাই সড়ক হয়ে মরিয়ম নগর চৌমুহনী এবং মরিয়ম নগর চৌমুহনী হতে মরিয়মনগর-রানীরহাট সড়ক হয়ে ইসলামপুর ইউনিয়ন আসা যায়।
ইসলামপুর ইউনিয়নে ২৩টি মসজিদ ও ৯টি প্যাগোডা রয়েছে।
ইসলামপুর ইউনিয়নে বহু ভাষা ভাষির লোক রয়েছে। যেমন: বাঙ্গালী, চাকমা, মারমা, তঞ্চঙ্গ্যা। তারা প্রত্যেকেই নিজ নিজ ভাষায় কথা বলে।
ইসলামপুর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়া এ ইউনিয়নের উপর দিয়ে প্রবাহিত হচ্ছে ঘাগড়া খাল, রাজখালী খাল এবং বেতছড়ি খাল।
ইসলামপুর ইউনিয়নের প্রধান হাট/বাজার হল গাবতলী বাজার।
রানীরহাট থেকে প্রায় ৫ কিলোমিটার দূরে অবস্থিত। রানীরহাট থেকে কাউখালীর গাড়ীতে করে যেতে হয়। কাউখালী যাওয়ার পথে রাস্তার পাশে সুন্দর মনোরম পরিবেশে পাইন বাগান অবস্থিত।
শ্রী চিন্ময়

চিন্ময় কুমার ঘোষ (শ্রী চিন্ময় নামে বেশি পরিচিত, ২৭ আগস্ট, ১৯৩১ – ১১ অক্টোবর, ২০০৭), ছিলেন একজন মহাত্মা ও হিন্দুধর্মের সংস্কারক। ১৯৬৪ সালে তিনি নিউ ইয়র্ক সিটি চলে যান এবং সেখানে যোগ ধর্ম চর্চা শুরু করেন। চিন্ময় নিউ ইয়র্কের কুইন্স শহরে প্রথম মেডিটেশন সেন্টার প্রতিষ্ঠা করেন এবং পরে ৬০টি দেশে তার অনুসারীর পরিমাণ দাড়ায় ৭,০০০। এছাড়া লেখক, শিল্পী, কবি ও সঙ্গীতজ্ঞ হিসেবে তিনি বিভিন্ন কনসার্ট ও মেডিটেশন প্রোগ্রামে অংশগ্রহণ করেন। তিনি দৌড়, সাঁতার ও ভার উত্তোলনের মত আথলেটিকের সাথেও জড়িত ছিলেন। তিনি ম্যারাথন ও অন্যান্য দৌড় প্রতিযোগিতার আয়োজন করেন এবং তিনি নিজেও দৌড়বিদ ছিলেন। পরবর্তীতে হাঁটুতে আঘাতপ্রাপ্ত হলে ভার উত্তোলনে মনোনিবেশ করেন।
চিন্ময় ১৯৩১ সালের ২৭ আগস্ট তৎকালীন ব্রিটিশ ভারতের (বর্তমান বাংলাদেশ) চট্টগ্রাম জেলার বোয়ালখালী উপজেলার শাকপুরা গ্রামে জন্মগ্রহণ করেন। সাত ভাই-বোনের মধ্যে তিনি ছিলেন সবার ছোট। ১৯৪৩ সালে অসুস্থতার কারণে তার পিতা মৃত্যুবরণ করেন এবং এর কয়েক মাস পর তার মাও মারা যান। ১৯৪৪ সালে ১২ বছর বয়সী চিন্ময় শ্রী অরবিন্দ আশ্রমে তার ভাই ও বোনদের কাছে চলে যান। সেখানে তার বড় ভাই হৃদয় ও চিত্ত আগেই ছিল।
আশ্রমে তিনি পরবর্তী ২০ বছর বিভিন্ন আধ্যাত্মিক কার্যক্রম, যেমন ধ্যান, বাংলা ও ইংরেজি সাহিত্য অধ্যয়ন, ও আশ্রমের কাজ করেন। চিন্ময় প্রায় আট বছর আশ্রমের সাধারণ সম্পাদক নলিনী কান্ত গুপ্তের ব্যক্তিগত সহকারী ছিলেন। তিনি তার লেখাগুলো বাংলা থেকে ইংরেজিতে অনুবাদ করে দিতেন।
চিন্ময় ১৯৭৪ সালে কানাডার অত্তাওয়া ভ্রমণকালে অঙ্কন শুরু করেন। তিনি তার এই শিল্পকর্মের নাম দেন "ঝর্ণা কলা"। তার শিল্পকর্মের অনুপ্রেরণা হিসেবে কাজ করে বৈশ্বিক একাত্মতা ও বৈশ্বিক শান্তি।
তার শিল্পকর্ম প্যারিসের ল্যুভ্র সংগ্রহালয় ও ইউনেস্কোর অফিস, লন্ডনের ভিক্টোরিয়া মিউজিয়াম, আলবার্ট মিউজিয়াম ও মল গ্যালারি, সাংক্‌ত পিতেরবুর্গের মিউজিয়াম অফ মডার্ন আর্ট, নিউ ইয়র্কের জন এফ কেনেডি আন্তর্জাতিক বিমানবন্দর, এবং জাতিসংঘ সদর দপ্তরে বিদ্যমান।
চিন্ময়ের অনুসারীদের মতে, তিনি বাংলায় এবং ইংরেজি ভাষায় গীতসহ সহস্রাধিক সঙ্গীতের সুর করেছেন। তার মধ্যে অনেকগুলো গান গীত ও পান্ডুলিপি আকারে শ্রী চিন্ময়ের গান এবং অডিও আকারে রেডিও শ্রী চিন্ময়ে প্রকাশিত হয়। তিনি জ্যামাইকাতে দুইটি গানের অ্যালবাম প্রকাশ করেন। ১৯৭৬ সালে "মিউজিক ফর মেডিটেশন" নামে একটি ফোকওয়ে রেকর্ডস অ্যালবাম প্রকাশ করেন।
শ্রী চিন্ময় সেন্টার অনুসারে, চিন্ময় ১২০,০০০ এর অধিক কবিতা লিখেছেন। এর মধ্যে অনেকগুলো কবিতা হল সুক্তির মত - ছোট কিন্তু পুর্ণাঙ্গ ছত্র, যেমন "আমরা সত্যই অসীম, যদি আমরা চেষ্টা করার সাহস করি এবং আস্থা রাখি"। চিন্ময় ধ্রুপদী ধাঁচের কাব্যের কয়েকটি ভলিউম প্রকাশ করেন। ২০০১ সালে চিন্ময় জাতিসংঘে "ডায়লগ অ্যামং সিভিলাইজেশন্স থ্রো পোয়েট্রি"র প্রচারণা হিসেবে তার কবিতা আবৃতি করেন। ২০১০ সালের ১১ সেপ্টেম্বর নিউ ইয়র্কের গভর্নর ডেভিড প্যাটারসন ৯/১১ এর নবম বার্ষিকীতে আশা নিয়ে রচিত চিন্ময়ের তিনটি কবিতা আবৃতি করেন।
(স্পেনীয় ভাষায়)
চিন্ময় প্রাপ্ত প্রধান প্রধান পুরস্কার ও সম্মাননাসমূহ হল:
বাংলাদেশের পোস্ট কোডের তালিকা

বাংলাদেশের ডাক কোড ১৯৮৬ দেশের সব এলাকায় বরাদ্দ করা হয়। এবং বাংলাদেশে মাত্র পাঁচটি জেনারেল পোস্ট অফিস রয়েছে, সেগুলি হল: কেন্দ্রীয় জেনারেল পোস্ট অফিস, ঢাকা জিপিও, নির্ধারিত কোড ১০০০, মহানগর জেনারেল পোস্ট অফিস, ঢাকা মহানগর, নির্ধারিত পোস্ট কোড ১১০০, জেনারেল পোস্ট অফিস পূর্বাঞ্চল চট্টগ্রাম জিপিও নির্ধারিত কোড ৪০০০, জেনারেল পোস্ট অফিস উত্তরাঞ্চল, রাজশাহী জিপিও, নির্ধারিত কোড ৬০০০ এবং জেনারেল পোস্ট অফিস দক্ষিনাঞ্চল , খুলনা জিপিও নির্ধারিত কোড ৯০০০। 
এটি গণপ্রজাতন্ত্রী বাংলাদেশের পোস্ট কোড বা ডাক সংকেতগুলির একটি তালিকা।
হায়দার আলী

হায়দার আলী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
হায়দার আলীর জন্ম ময়মনসিংহের মুক্তাগাছা উপজেলার শ্রীপুর মাইজহাটি গ্রামে। তার বাবার নাম জবেদ আলী ফকির এবং মায়ের নাম হাজেরা খাতুন। তার স্ত্রীর নাম উম্মে কুলসুম। তার দুই মেয়ে ও এক ছেলে। 
১৯৭১ সালে ইপিআরে চাকরি করতেন হায়দার আলী। কর্মরত ছিলেন ব্রাহ্মণবাড়িয়ার কসবা বিওপিতে। মুক্তিযুদ্ধ শুরু হলে তিনি যুদ্ধে যোগ দেন। পরে ভারতে যান। সেখানে তাকে দ্বিতীয় ইস্ট বেঙ্গল রেজিমেন্টে অন্তর্ভুক্ত করা হয়। তিনি ৩ নম্বর সেক্টর ও এস ব্রিগেডের অধীনে বিভিন্ন স্থানে যুদ্ধ করেন। স্বাধীনতার পর তিনি ১৯৯০ সাল পর্যন্ত বিডিআরে চাকরি করেন।
১৯৭১ সালের, আগস্টের মাঝামাঝি, সিলেটের তেলিয়াপাড়ায় একটি চা-বাগানে শেষ রাতের দিকে নিস্তব্ধ চা-বাগানের ভেতরে মুক্তিযোদ্ধাদের ক্যাম্প হায়দার আলীসহ পরিশ্রান্ত মুক্তিযোদ্ধারা সেখানে ঘুমিয়ে ছিলেন। কয়েকজন সহযোদ্ধা সতর্ক প্রহরায় ছিলেন। এমন সময় গোলাগুলির শব্দে ভেঙে পড়ল রাতের নিস্তব্ধতা। মুক্তিযোদ্ধারা জেগে যান। জানতে পারলেন, পাকিস্তানি সেনারা পেছন দিক থেকে তাদের ক্যাম্পে আক্রমণ করেছে। আকস্মিক এই আক্রমণে তারা কিছুটা হতচকিত হলেও সেটি নিয়ে ভাবার সময় ছিল না। যে যেভাবে পারলেন দ্রুত পজিশন নিয়ে পাকিস্তানি সেনাদের প্রতিরোধে গোলাগুলি শুরু করলেন। মুহূর্তেই শুরু হয়ে গেল তুমুল যুদ্ধ। হায়দার আলীসহ তার সহযোদ্ধারা সাহসিকতার সঙ্গে যুদ্ধ করেও ব্যর্থ হলেন। এক ঘণ্টার মধ্যেই তাদের ক্যাম্প পাকিস্তানি সেনারা দখল করে ফেলল। শহীদ হলেন তার প্রায় ১৬ জন সহযোদ্ধা। মোবারক আলী নামে এক সহযোদ্ধা তার চোখের সামনেই শহীদ হলেন। ব্যাপক ক্ষয়ক্ষতি এড়ানোর জন্য তাদেরকে অধিনায়ক পশ্চাদপসরণের নির্দেশ দিয়েছিলেন। সে সময় পাকিস্তানি সেনারা তাদের অবস্থানের ওপর বৃষ্টির মতো গোলাবর্ষণ করছিল। তারা কভারিং ফায়ারের আড়ালে পেছনে যাচ্ছিলেন। কেউ ক্রলিং করে, কেউ মাথা নিচু করে দৌড়ে। সহযোদ্ধা মোবারক আলী দৌড়ে যাচ্ছেন, এমন সময় তার পিঠের ওপর একটি গোলা এসে পড়ে। 
নিরাপদ স্থানে সমবেত হওয়ার পর অধিনায়ক তাদের যেকোনো মূল্যে ওই ক্যাম্প দখল করতে বলেন। পরদিন হায়দার আলীরা নতুন করে শক্তি সঞ্চয় করে পাকিস্তানি সেনাদের আক্রমণ করেন। ভোর চারটায় তারা পাকিস্তানি সেনাদের আক্রমণ করলে শুরু হয় তুমুল যুদ্ধ। পাকিস্তানি সেনারাও তীব্রভাবে প্রতিরোধ চালিয়ে যাচ্ছিল। একটি টিলার ওপর ছিল পাকিস্তানি সেনাদের মেশিনগান পোস্ট। তারা সেখান থেকে বৃষ্টির মতো গুলি করছিল। এর জন্য মুক্তিযোদ্ধারা সামনে এগোতে পারছিলেন না। তখন হায়দার আলী মৃত্যুভয় ঝেরে ফেলে পাহাড়ি নালার মধ্য দিয়ে ক্রলিং করে একাই এগিয়ে যান সেদিকে। পাকিস্তানি সেনাদের চোখ ফাঁকি দিয়ে তিনি সেই মেশিনগান পোস্টে দুটি গ্রেনেড চার্জ করেন। বিস্ফোরণের সঙ্গে সঙ্গে সেখান থেকে গুলি বন্ধ হয়ে গেল। শুধু আর্তনাদের শব্দ ভেসে আসছিল। পরে সেই আর্তনাদের শব্দও আর শোনা যাচ্ছিল না। তখন হায়দার আলী ক্রলিং করে কাছে গিয়ে দেখেন, চার পাকিস্তানি সেনা আহত অবস্থায় পড়ে আছে। তিনি এসএমজি ব্রাশফায়ারে তাদের হত্যা করেন। মেশিনগান পোস্ট ধ্বংস হওয়ার পর পাকিস্তানি সেনারা সেখান থেকে পালিয়ে যায়।
দেওয়ান একলিমুর রাজা চৌধুরী

দেওয়ান একলিমুর রাজা চৌধুরী (জন্ম: ৫ নভেম্বর, ১৮৮৯ - মৃত্যু:১৪ই অগাস্ট ১৯৬৪ ) হলেন একজন রাজনীতিবিদ , মরমীকবি, কবি ও লেখক, যিনি কেন্দ্রীয় মুসলিম সাহিত্য সংসদের সভাপতি ছিলেন। তিনি বিখ্যাত মরমী কবি হাছন রাজার পুত্র।
দেওয়ান একলিমুর রাজা চৌধুরী ১৮৮৯খ্রি ৫ নভেম্বর সিলেট জেলার বিশ্বনাথ থানার ঐতিহ্যবাহী রামপাশা গ্রামে জন্মগ্রহণ করেন। পিতা জগত বিখ্যাত মরমি কবি দেওয়ান হাছন রাজা চৌধুরী। মাতার নাম মোছাম্মাৎ ছজিদা বেগম বা সাজেদা ।দেওয়ান হাছন রাজা ছিলেন জমিদারী নিয়ে ব্যস্ত ।তার বিশাল জমিদারী,পাইক-পেয়াদা ইত্যাদি সামলাতে গিয়ে পুত্র একলিমুর রাজার প্রতি আলাদাভাবে নজর দেওয়ার সময় তার খুব একটা ছিল না সে জন্য একলিমুর রাজার বাল্যশিক্ষা দেরীতে শুরু হয়েছিল তার আবার নানান কারণ ও ছিল কারণ হলো অভিজাত শিক্ষক ছাড়া ছেলেকে পড়াবেন না ।পরে মনটু বাবু নামক ব্রাহ্মণ শিক্ষকের অধীনে একলিমুর রাজার হাতে খড়ি হয় ।প্রথম দিন শিক্ষক কে ১০১ টাকা নজরানা দেওয়া হয় ।এই শিক্ষকের নিকট একলিমুর রাজা পড়েন প্রায় বছর খানেক তখন তার বয়স ৮-৯ হবে এর পর তাকে সুনামগঞ্জ জুবলী হাই স্কুলে ভর্তি করা হয় ।সেখানে 
কিছুদিন অতিবাহিত করার পর অধিকতর উন্নত পরিবেশে শিক্ষা অর্জনের জন্য তাকে ভর্তি করা হয় সিলেট সরকারী হাই স্কুলে ।সেখানে কিছুদিন অধ্যায়নের পর তাকে ঢাকার একটি স্কুলে ভর্তি করানো হয় অতঃপর কলিকাতার একটি বিদ্যালয়ে অধ্যয়নকালে তার শিক্ষা জীবনের ইতি ঘঠে এবং সংসার ও জমিদারী এবং ধর্ম পালনের জন্য বাড়ী ফিরে আসেন।
১৯২৯ সালে ইংরেজ সরকার নিযুক্ত আসামের তৎকালিন সরকার প্রধান লর্ড আর উইন একলিমুর রাজাকে খান বাহাদুর উপাধি দেন ।তিনি ১৯২৬ থেকে ১৯২৮ সাল পর্যন্ত সিলেট লোকাল বোডের মেম্বার ছিলেন ।তিনি দীর্ঘ দিন অনারারী ম্যাজিসেট্রট ,Mass literary Campaanigne ও ঋণ শালিশী বোডের অনারারী পরিচালক এবং কলকাতা বিশ্ববিদ্যালয়ের ফেলো ছিলেন । 
দেওয়ান একলিমুর রাজা চৌধুরী ১৯৩৭ সাল হতে ১৯৪৬ সাল পর্যন্ত আসাম প্রাদেশিক পরিষদের মেম্বার ছিলেন ।তিনি যখন আসাম প্রাদেশিক পরিষদের সদস্য তখন সাদ উল্লা মন্ত্রী সভার Ministrial Party-চেয়ারম্যান ।
বাংলা কবিতা ও গানের জগতে একটি উজ্জল নাম দেওয়ান একলিমুর রাজা চৌধুরী ।এককালে তার কবিতা স্কুলেপাঠ্য ছিল ।এখন ও তার গান পল্লী অঞ্চলে সাধারণ মানুষের কনেঠ গীত হয় ।তিনি প্রায় তিনশ'কবিতা এবং আড়াইশ'গান রচনা করেন ।
পশ্চিম আফ্রিকা

পশ্চিম আফ্রিকা (ইংরেজি West Africa, Western Africa এবং West of Africa) বলতে আফ্রিকা মহাদেশের পশ্চিমাংশ অবস্থিত একটি বিশেষভাবে সংজ্ঞায়িত অঞ্চলকে বোঝায়। সংজ্ঞা অনুযায়ী এটি ১৮টি দেশ বা রাষ্ট্র নিয়ে গঠিত: বেনিন, বুর্কিনা ফাসো, কাবু ভের্দি, গাম্বিয়া, ঘানা, গিনি, গিনি-বিসাউ, কোত দিভোয়ার, লাইবেরিয়া, মালি, মৌরিতানিয়া, নাইজার, নাইজেরিয়া, সেন্ট হেলেনা দ্বীপ, সেনেগাল, সিয়েরা লিওন এবং টোগো।
দক্ষিণাঞ্চলীয় আফ্রিকা

দক্ষিণাঞ্চলীয় আফ্রিকা (ইংরেজি ভাষায় Southern Africa) বলতে আফ্রিকা মহাদেশের দক্ষিণাংশের একটি অঞ্চলকে বোঝায়, যাকে ভৌগোলিক বা ভূ-রাজনৈতিক দৃষ্টিকোণ থেকে ভিন্নভাবে সংজ্ঞায়িত করা সম্ভব। সাধারণত এই পরিভাষাটি দিয়ে এমন একটি অঞ্চলকে বোঝানো হয়, যাতে নিচের দেশগুলি অবস্থিত: অ্যাঙ্গোলা, বোতসোয়ানা, লেসোথো, মালাউই, মোজাম্বিক, নামিবিয়া, দক্ষিণ আফ্রিকা, সোয়াজিল্যান্ড, জাম্বিয়া এবং জিম্বাবুয়ে। রাজনৈতিক দৃষ্টিকোণ থেকে অঞ্চলটি একক মেরুবিশিষ্ট হিসেবে পরিগণিত, যেখানে দক্ষিণ আফ্রিকা হচ্ছে সর্ববৃহৎ আঞ্চলিক শক্তি।
সুবর্ণা কাচকি

সুবর্ণা কাচকি বা সুবর্ণা-খারিকা (বৈজ্ঞানিক নাম: Corica soborna), (ইংরেজিঃ Ganges river sprat) Clupeidae পরিবারের কাচকি গণের একটি স্বাদুপানির মাছ।
দেহ স্পষ্টভাবেই লম্বা। পৃষ্ঠদেশ অপেক্ষা উদরীয় পার্শ্বদেশ অধিক উত্তল।
উষ্ণ জলের সামুদ্রিক, উপকূলীয়, ভারত (পশ্চিমবঙ্গ, উড়িষ্যা), বাংলাদেশ এ প্রায় সব নদীতেই এ মাছ লক্ষ করার যায়। নদী ছাড়াও পুকুর, জলা এবং ছোট ঝর্ণায় এদের দেখা মেলে। নাটোরের চলন বিল ও হালতি বিলে এদের উপস্থিতি রয়েছে এবং নেপাল, মিয়ানমার, চীন, ইন্দোনেশিয়া, থাইল্যান্ডের ব্যাংপেকং নদী পর্যন্ত বিস্তৃত অঞ্চল এই মাছের।
এই মাছ পুকুরে পাওয়া গেলেও বাণিজ্যিক ভাবে এর চাষ করা হয় না। এই মাছ সাধারণভাবে প্রায় ৪ সেমি পর্যন্ত লম্বা হয়। এদের উচ্চ স্থিতিস্থাপকতা গুণ থাকে এবং সংখ্যায় দ্বিগুণ হতে ১৫ মাসের ও কম সময় লাগে।
সুবর্ণা কাচকি বাংলাদেশের নদীতে প্রচুর পরিমাণে পাওয়া যায়। এই ছোট মাছটিতে প্রােটিন ও খনিজ লবণ আছে এবং সম্পূর্ণ মাছটি খাদ্য হিসাবে গ্রহণ করায় শরীর অধিক পরিমাণ পুষ্টি গ্রহণ করে। কাপ্তাই হ্রদের বাজারজাতকৃত মাছের ২০ ভাগেরও বেশি এই মাছ।
এই মাছ নদী ও হৃদে পানির উপরিভাগে ঝাঁক বেঁধে চলে। প্রাথমিকভাবে জুয়পাঙ্কটন এছাড়া কিছু অমেরুদন্ডী প্রাণী এরা খাদ্য হিসেবে গ্রহণ করে। এরা সাধারণত নদী ও হ্রদে বাস করে। নদীর মোহনাতে ও এদের পাওয়া যায়। বাংলাদেশে কাপ্তাই হ্রদে এই মাছ সর্বাধিক পরিমাণে পাওয়া যায়।
সুবর্ণা কাচকি মাছ নিজেরাই বংশবৃদ্ধি করে সংখ্যায় বাড়তে থাকে। মানুষের অতিরিক্ত আহরণ ব্যতীত প্রাকৃতিক পরিবেশে এদের সংখ্যা মোটামুটি ভারসাম্য অবস্থায় থাকে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।এই মাছ সাধারণভাবে প্রায় ৪ সেমি পর্যন্ত লম্বা হয়। এদের উচ্চ স্থিতিস্থাপকতা গুণ থাকে এবং সংখ্যায় দ্বিগুণ। হতে ১৫ মাসের ও কম সময় লাগে।
মরা সুরমা নদী

মরা সুরমা নদী বাংলাদেশের উত্তর-পূর্বাঞ্চলের সুনামগঞ্জ, নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ৭২ কিলোমিটার, গড় প্রস্থ ১১৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরা সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৭।
মহাসিং নদী

মহাসিং নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ১১৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মহাসিং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৯।
মহাসিং নদী সুনামগঞ্জ জেলার দোয়ারাবাজার উপজেলার পাগলা ইউনিয়নের বিল থেকে উৎপত্তি লাভ করেছে এবং কামারখালী নদীতে পতিত হয়েছে।
গণি চাপিলা

গণি চাপিলা বা চাপিলা (বৈজ্ঞানিক নাম: Gonialosa manmina) (ইংরেজিঃ Ganges River Gizzard Shad) Clupeidae পরিবারের "চাপিলা" গণের একটি স্বাদুপানির মাছ।
গণি চাপিলা মাছ খাটো, অপেক্ষাকৃত গভীর। পার্শ্বদিক খুব চাপা। মুখ ছোট ও অবতল। তুন্ড সুস্পষ্ট। চোখ প্রশস্ত এডিপোজ পত্রযুক্ত।
বাংলাদেশ, ভারত, শ্রীলঙ্কা, পাকিস্তান এ পাওয়া যায়। এছাড়া এটি মিঠা পানির মাছ বলে নদী, খাল এবং বিল এ পাওয়া যায়।
গণি চাপিলা মাছগুলি তলদেশে বসবাস করে এবং অ্যাড্রিমস প্রকৃতির। বাংলাদেশে নদী ও মােহনাতে এদের দেখা যায়। এরা মূলতঃ পাঙ্কটনভূক, অসংখ্য লম্বা ফুলকা দন্তিকা থাকে যা ছাঁকন যন্ত্র হিসেবে কাজ করে।
অর্থনৈতিকভাবে তেমন গুরুত্বপূর্ণ নয় । তবে মাঝে মাঝে মেঘনা নদীতে অন্যান্য মাছের সঙ্গে মিশ্রভাবে ধরা পড়ে। এই মাছ তাদের আবাসস্থলে প্লটিনের সংখ্যা নিয়ন্ত্রণের মাধ্যমে জলজ বাস্তুতন্ত্রে গুরুত্বপূর্ণ ভূমিকা রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই প্রজাতির সর্ববৃহৎ মাছটি কর্ণফুলী নদীতে পাওয়া গিয়েছিল এবং তার দৈর্ঘ্য ছিল ১৪.১ সেমি।
চীনা সামাজিক বিজ্ঞান অ্যাকাডেমি

চীনা সামাজিক বিজ্ঞান অ্যাকাডেমি (সরলীকৃত চীনা 中国社会科学院, প্রথাগত চীনা 中國社會科學院, ফিনিন Zhōngguó Shèhuì Kēxuéyuàn, উচ্চারণ "চুংকুও শহুই কশুয়েইউয়ান") গণপ্রজাতন্ত্রী চীনের দর্শন, সামাজিক বিজ্ঞান ও নীতিনির্ধারণ সংক্রান্ত প্রধানতম জাতীয় গবেষণা কেন্দ্র। এটি ১৯৭৭ সালে প্রতিষ্ঠিত হয়। ফরেন পলিসি ম্যাগাজিন ২০০৯ সালে এটিকে এশিয়া মহাদেশের শীর্ষ চিন্তাকেন্দ্র (think tank) বলে আখ্যা দেয়। ২০১৭ পর্যন্ত এটি গণপ্রজাতন্ত্রী চীনের রাষ্ট্রীয় পরিষদের সাথে সংযুক্ত ছিল।
১৯৭৭ সালের মে মাসে যখন চীনা সামাজিক বিজ্ঞান অ্যাকাডেমি প্রতিষ্ঠিত হয়, তখন তার লক্ষ্য ছিল চীনে দর্শন ও সামাজিক বিজ্ঞানসমূহের অধ্যয়নের উন্নতি করা। চীনা বিজ্ঞান অ্যাকাডেমির দর্শন ও সামাজিক বিজ্ঞান বিভাগের ১৪টি গবেষণা দলকে আলাদা করে নিয়ে এই অ্যাকাডেমিটি গঠন করা হয়। এর প্রথম সভাপতি ছিলেন হু ছিয়াওমু (Hu Qiaomu)। এর বর্তমান সভাপতি ওয়াং ওয়েইকুয়াং (Wang Weiguang)।
চীনা সামাজিক বিজ্ঞান অ্যাকাডেমি ৫টি বিভাগে বিভক্ত:
এই অ্যাকাডেমির অধীনে ৩৫টি গবেষণা ইনস্টিটিউট, ৯০টি গবেষণা কেন্দ্র, ১টি স্নাতকোত্তর শিক্ষাপ্রতিষ্ঠান, এবং সমগ্র চীন জুড়ে ১০৫টি জাতীয় শিক্ষায়তনিক সম্প্রদায় রয়েছে। বর্তমানে এই অ্যাকাডেমিতে ৩২০০ জন আবাসিক গবেষক কাজ করছেন। অ্যাকাডেমির সদস্যপদ এবং সম্মানসূচক সদস্যপদ আজীবনের জন্য প্রদান করা হয় এবং এগুলি অ্যাকাডেমির সর্বোচ্চ সম্মানসূচক পদ। বর্তমানে ৪৭ জন সদস্য এবং ৯৫ জন সম্মানসূচক সদস্য।
অ্যাকাডেমির নিজস্ব প্রকাশনা প্রতিষ্ঠান আছে যার নাম "চীনা সামাজিক বিজ্ঞান প্রকাশন" (সরলীকৃত 中国社会科学出版社 ফিনিন Zhōngguó Shèhuì Kēxué Chūbǎnshè চুংকুও শহুই কশুয়ে ছুপান্শ‌')। এটি ১৯৭৮ সালের জুন মাসে প্রতিষ্ঠিত হয়। এ পর্যন্ত এটি ৮০০০-এর বেশি বই প্রকাশ করেছে।
নিতাই ইউনিয়ন

নিতাই ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৬৯।
নিতাই ইউনিয়নের নামকরণ করা হয় নিতাই দও নাম অনুসারে, যিনি এখানকার জমিদার ছিলেন। তিনি আনুমানিক ১৮৩৫ সালে জন্ম গ্রহণ করেন। তৎকালিন সময় তার বাড়ি বানিয়া পাড়া এলাকায় ছিলো এবং পুরা এলাকায় তার জমিদারি খুব নাম ডাক ছিলো। ১৯৪৭ সালে দেশ ভাগের সময় তার বংশধরা ভারতে চলে যান।
কিশোরগঞ্জ উপজেলা সদর হতে প দিকে অবস্থিত এ ইউনিয়নের মোট আয়তন ৫২৮২ একর বা ২১.৪ বর্গকিলোমিটার।
নিতাই ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী নিতাই ইউনিয়নের মোট জনসংখ্যা ছিল ২৬৮৩২ জন, যার মধ্যে পুরুষ হল ১৩৪৬৭ জন এবং নারী হল ১৩৩৬৫ জন।
নিতাই ইউনিয়নের গড় সাক্ষরতা হার ৫৫.২%। তার মধ্যে নারী শিক্ষার হার ৪৫.৩% এবং পুরুষ শিক্ষার হার ৩৮.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
১. নিতাই উচ্চ বিদ্যালয়
২. মসরুত পানিয়াল পুকুর উচ্চ বিদ্যালয়
নিতাই ইউনিয়নের অর্থনীতি মূলত কৃষি নির্ভর।
চাঁদখানা ইউনিয়ন

চাদখানা ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৩৪।
কিশোরগঞ্জ উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫৭০১ একর বা ২৩.১ বর্গকিলোমিটার।
চাদখানা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী চাদখানা ইউনিয়নের মোট জনসংখ্যা ছিল ২৬২৫৬ জন, যার মধ্যে পুরুষ হল ১৩৩০৭ জন এবং নারী হল ১২৯৪৯ জন।
চাদখানা ইউনিয়নের গড় সাক্ষরতা হার ৩৭.৫%। তার মধ্যে নারী শিক্ষার হার ৩৪.৩% এবং পুরুষ শিক্ষার হার ৪০.৮%। এখানকার গুরুত্বপূর্ণ হাট ওশিক্ষা প্রতিষ্ঠানের মধ্যেঃ
চাদখানা ইউনিয়নের অর্থনীতি মূলত কৃষি নির্ভর।
ডেনমার্ক জাতীয় মহিলা ক্রিকেট দল

ডেনমার্ক জাতীয় মহিলা ক্রিকেট দল () মহিলাদের আন্তর্জাতিক ক্রিকেটে ডেনমার্কের প্রতিনিধিত্বকারী দল। ডানস্ক ক্রিকেট ফোরবান্ড কর্তৃক দলটি পরিচালিত হচ্ছে। এ দলটি ১৯৬৬ সালে আন্তর্জাতিক ক্রিকেট কাউন্সিলের (আইসিসি) সহযোগী দেশের মর্যাদা পায়।
১৯৮৩ সালে নেদারল্যান্ডসের বিপক্ষে প্রথমবারের মতো আন্তর্জাতিক ক্রিকেট অঙ্গনে খেলতে নামে। ১৯৮৯ সালে ইউরোপীয় চ্যাম্পিয়নশীপে একদিনের আন্তর্জাতিকে অভিষেক ঘটায় এ দলটি। ১৯৯৩ ও ১৯৯৭ সালের ক্রিকেট বিশ্বকাপে খেলার যোগ্যতা অর্জন করে। উভয় প্রতিযোগিতায় তারা একটি খেলায় জয় পেয়েছিল। ১৯৯৯ সালে ডেনমার্ক সর্বশেষ ওডিআইয়ে অংশগ্রহণ করে। এরপর থেকেই দলটি কেবলমাত্র আঞ্চলিক প্রতিযোগিতার ন্যায় ছোট ধরনের আসরে অংশ নিচ্ছে।
১৯৮৯ সালে ইউরোপীয় চ্যাম্পিয়নশীপে ডেনমার্কের ওডিআই অভিষেক ঘটে। ঐ প্রতিযোগিতায় তারা স্বাগতিক দেশ ছিল ও রানার্স-আপ হয়। ১৯৯১ সালের প্রতিযোগিতায়ও তারা রানার্স-আপ হয়েছিল। বিশ্বকাপে দুইবার অংশ নেয়। ১৯৯৩ সালের বিশ্বকাপে ৭ম ও ১৯৯৭ সালের আসরে তারা ১০ম স্থান দখল করেছিল। ইউরোপীয় চ্যাম্পিয়নশীপ ও বিশ্বকাপ বাদে তারা কেবলমাত্র নেদারল্যান্ডসের বিপক্ষে দুইটি ওডিআই সিরিজে অংশ নেয়। ১৯৯৭ ও ১৯৯৮ সালে জার্মানির মিকেলবার্গ-কানস্ত-আন্ড-ক্রিকেট সেন্টারে খেলাগুলো অনুষ্ঠিত হয়েছিল।
আগস্ট, ২০১৩ সালে ডেনমার্ক পুনরায় আন্তর্জাতিক প্রতিযোগিতায় অংশ নেয়। বোলোগনায় অনুষ্ঠিত পাঁচ-জাতির ঐ প্রতিযোগিতায় তারা এস্তোনিয়া, জিব্রাল্টার, ইতালি ও বেলজিয়ামের বিপক্ষে খেলে। চ্যাম্পিয়ন ইতালির পর তারা রানার্স-আপ হয়। চার খেলায় অংশ নিয়ে তিনটিতে জয় পায় তারা। আগস্ট, ২০১৪ সালে বার্লিনে ২০-ওভারের আন্তর্জাতিক প্রতিযোগিতায় ডেনমার্ক অংশ নেয়। ঐ প্রতিযোগিতায় আরও ছয়টি ইউরোপীয় দল অংশ নেয়। ছয় খেলার মধ্যে তারা কেবলমাত্র দুইটতে জয় পায়। জিব্রাল্টার ও বেলজিয়ামের বিপক্ষে নয় উইকেটে। ইতালি, জার্মানি, ফ্রান্স ও জার্সির পর তারা পঞ্চম স্থান পায়।
ভারতে অনুষ্ঠিত ১৯৯৭ সালের ক্রিকেট বিশ্বকাপে ডেনমার্ক ১১ দলের মধ্যে ১০ম স্থান অধিকার করে। তন্মধ্যে, ১৬ ডিসেম্বর, ১৯৯৭ তারিখে মুম্বইয়ের মিডল ইনকাম গ্রুপ গ্রাউন্ডের খেলায় শক্তিশালী অস্ট্রেলিয়ার মুখোমুখি হয়। গ্রুপ পর্বের ঐ খেলায় অস্ট্রেলিয়া সর্বোচ্চ দলীয় সংগ্রহ ৪১২/৩ দাঁড় করায়। এই ইনিংসে বেলিন্ডা ক্লার্ক পুরুষ বা নারী - যে কোন ক্ষেত্রে প্রথম ব্যক্তি হিসেবে তিনি তার সর্বোচ্চ ব্যক্তিগত সংগ্রহ অপরাজিত ২২৯* করেছিলেন।
মৃত সাগরের পাণ্ডুলিপি

মৃত সাগর পাণ্ডুলিপি, বিশেষার্থে, কুমরান গুহা পাণ্ডুলিপি, ১৯৪৬/৪৭ ও ২০১৭ সালে ১২টি গুহায় আবিষ্কৃত ৯৮১টি পাণ্ডুলিপির সংগ্রহ যা হেলেনীয় আমলের ইহুদি বসতি সংলগ্নে পাওয়া যায় পূর্ব । ধারণা করা হয় ৩য় খ্রিষ্টপূর্ব থেকে ১ম খ্রিষ্টাব্দের মধ্যে এর প্রস্তুতকাল।
কিশোরগঞ্জ ইউনিয়ন

কিশোরগঞ্জ সদর ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৫১।
নীলফামারী জেলা সদর হতে পূর্ব দিকে অবস্থিত এ ইউনিয়নের মোট আয়তন ৫৬৮০ একর বা ২২.৯৯ বর্গকিলোমিটার।
কিশোরগঞ্জ সদর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
গ্রামসমূহ হল:
২০১১ সালের আদমশুমারি অনুযায়ী কিশোরগঞ্জ সদর ইউনিয়নের মোট জনসংখ্যা ছিল ৩৬৯৯৮ জন, যার মধ্যে পুরুষ হল ১৭৮৬৫ জন এবং নারী হল ১৮১৩৩ জন।
কিশোরগঞ্জ সদর ইউনিয়নের গড় সাক্ষরতা হার ৪১.০%। তার মধ্যে নারী শিক্ষার হার ৩৭.৭% এবং পুরুষ শিক্ষার হার ৪৪.৩%। এখানকার গুরুত্বপূর্ণ শিক্ষা প্রতিষ্ঠানের মধ্যে-
কিশোরগঞ্জ সদর ইউনিয়নের অর্থনীতি মূলত কৃষি নির্ভর।
এই ইউনিয়নের যোগাযোগের রাস্তাসমূহ কাঁচা ও আধা-পাকা।
গাড়াগ্রাম ইউনিয়ন

গাড়াগ্রাম ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হলো ৫৫.৭৩.৪৫.৪৩।
এ ইউনিয়নের মোট আয়তন ৫৬৭৮ একর বা ২২.৯ বর্গকিলোমিটার।
গাড়াগ্রাম ইউনিয়ন মৌজা/গ্রাম নিয়ে গঠিত। মৌজাসমূহ ৯টি প্রশাসনিক ওয়ার্ডে বিভক্ত। গ্রামসমূহ হলো: পূর্ব দলিরাম, পশ্চিম দলিরাম, গনেশ, সয়ড়াগন্ধা, গাড়াগ্রাম, খামার গাড়াগ্রাম, আরাজি চাদখানা, ধাইজান পাড়া।
২০১১ সালের আদমশুমারি অনুযায়ী গাড়াগ্রাম ইউনিয়নের মোট জনসংখ্যা ছিল ২৭৯৯৭ জন। যার মধ্যে পুরুষ হলো ১৪০৪৯ জন এবং নারী হলো ১৩৯৪৮ জন।
গাড়াগ্রাম ইউনিয়নের গড় সাক্ষরতা হার ৪৭.৮%। তার মধ্যে নারী শিক্ষার হার ৪৩.৭% এবং পুরুষ শিক্ষার হার ৫১.৮%। এখানকার গুরুত্বপূর্ণ শিক্ষা প্রতিষ্ঠানের মধ্যে শরীফাবাদ সরকারী প্রাথমিক বিদ্যালয়, শরীফাবাদ হাই স্কুল এন্ড কলেজ, গাড়াগ্রাম দ্বি মূখী উচ্চ বিদ্যালয়, আহম্মেদ হোসেন পণ্ডিত মেমোরিয়াল বিদ্যানিকেতন, পূর্বদলিরাম উপেন্দ্রনাথ সরকারি প্রাথমিক বিদ্যালয় উল্লেখযোগ্য।
গাড়াগ্রাম ইউনিয়নের অর্থনীতি মূলত কৃষি নির্ভর।
জুলফিকার

জুলফিকার (আরবিঃ ذو الفقار‎‎ Ḏū-l-Faqār or Ḏū-l-Fiqār) নামটি হযরত আলী (রাঃ) এর তারবারির নাম যেটি হযরত মুহাম্মদ (সাঃ) থেকে পেয়েছিলেন। হযরত মুহাম্মদ (সাঃ) তরবারিটি আলী (রাঃ) কে দিয়েছিলেন বদরের যুদ্ধের পর। তরবারিটি বদরের যুদ্ধে গণীমতের মাল হিসেবে হস্তগত হয়েছিল। ঐতিহাসিক এই তলোয়ারটি দ্বি-ফলক বিশিষ্ট। 
তলোয়ারটি বিভিন্ন ভাবে নাম নামকরণ করা হয় যেমন জুলফিকার,জুলফাকার ইত্যাদি।
মাগুরা ইউনিয়ন, কিশোরগঞ্জ

মাগুড়া ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৬০।
কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৪৩৩ একর বা ২২.০ বর্গকিলোমিটার।
মাগুড়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী মাগুড়া ইউনিয়নের মোট জনসংখ্যা ছিল ৩৫১৬১ জন, যার মধ্যে পুরুষ হল ১৭৪৫৭ জন এবং নারী হল ১৭৭০৪ জন।
মাগুড়া ইউনিয়নের গড় সাক্ষরতা হার ৩৬.৯%। তার মধ্যে নারী শিক্ষার হার ৩৪.১% এবং পুরুষ শিক্ষার হার ৩৯.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
মাগুড়া ইউনিয়নের অর্থনীতি মূলত কৃষি নির্ভর।
সিতারা-ই-ইমতিয়াজ

সিতারা-ই-ইমতিয়াজ (উর্দু: ستارۂ امتياز) এর অর্থ হল শ্রেষ্ঠত্বের তারকা। এটি মূলত পাকিস্তানের তৃতীয় সর্বোচ্চ বেসামরিক পুরস্কার যা পাকিস্তান রাষ্ট্রের প্রতি সেবার জন্য দেওয়া হয়।"
সিতারা-ই-ইমতিয়াজ প্রদানের ক্ষেত্রে নির্ধারিত কিছু বিষয়ের উপর ভিত্তি করে দেয়া হয়:
প্রমুখ
২০০৬ মুম্বই উপনগরীয় রেলে বোমা হামলা

জুলাই ১১ ২০০৬ মুম্বই বিস্ফোরণ: মঙ্গলবার সন্ধ্যায় মুম্বই স্থানীয় ট্রেন হওয়া ৭ বিস্ফোরণে ১৩৫ বেশি মানুষ নিহত হয়েছে। বিস্ফোরণ মাটুঙ্গা, মাহিম, খার, সান্তাক্রুজ, জোগেশ্বরী, বরিভালি, মীরা রোড এবং ভাইন্দর এলাকায় স্থানীয় ট্রেনে হয়েছে।
যিশুর পুনরুত্থান

যিশুর পুনরুত্থান হলো যিশুকে পবিত্র ক্রুশে মৃত্যুদণ্ড কার্যকরের পরবর্তীতে তাঁর নবজীবন লাভ সংক্রান্ত খ্রিস্টধর্মীয় বিশ্বাস। এটি খ্রিস্টীয় বিশ্বাসের মৌলিক ধর্মতত্ত্ব এবং খ্রিস্টান হবার মূল বিশ্বাসের সাথে ওতোপ্রোতভাবে জড়িত। বলা হয়ে থাকেঃ ' তিনি (যিশু) তৃতীয় দিনে উত্থিত হন যেমনটি বলা আছে পবিত্র ধর্মগ্রন্থসমূহে।'
নতুন নিয়মে (New Testament) বর্ণিত ঘটনাপ্রবাহ অনুযায়ী, রোমানরা যিশুকে ক্রুশবিদ্ধ করার পরে, যিশুর দেহে মলম লাগানো হয় এবং জোসেফ নামে এক ব্যক্তি তাকে একটি নতুন সমাধিতে কবরস্থ করেন। কিন্তু ঈশ্বর (পিতা) তাকে সেখান থেকে মৃত অবস্থা থেকে পুনরুত্থিত করেন। পুনরুত্থান লাভের পর চল্লিশ দিনব্যাপী যিশু তার বহু শিষ্যের সাথে দেখা দেন। অতঃপর চল্লিশ দিন পর তিনি স্বর্গারোহন করেন এবং ঈশ্বরের দক্ষিণ হস্তের পাশে অধিষ্ঠান গ্রহণ করেন।
প্রেরিত পল ঘোষণা দেন যে, ' খ্রিস্ট আমাদের পাপের জন্য মারা গেছেন ধর্মগ্রন্থে বর্ণিত ভবিষদ্বাণি অনুসারে; তাকে সমাধিস্থ করা হয়েছে এবং তিনি তৃতীয় দিনে পুনরুত্থান লাভ করেছেন ধর্মগ্রন্থে বর্ণিত ভবিষ্যদ্বাণী অনুসারে।' (১ করিন্থীয়, ১৫ঃ ৩-৪)। অধ্যায়টি বলে যে, যিশুর মৃত্যু এবং তার পুনরুত্থান এই দুইটি বিষয়ে বিশ্বাস স্থাপন খ্রিস্টানদের মৌলিক ধর্মবিশ্বাসের সাথে জড়িত, "যদি যিশুর পুনরুত্থান না হয়ে থাকে, তবে আমাদের ধর্মপ্রচার বৃথা, তোমাদের ধর্মবিশ্বাস নিরর্থক।'
খ্রিস্টানগণ ইস্টার সানডে (পুণ্য রবিবার) দিনটিকে যিশুর পুনরুত্থান দিবস হিসেবে পালন করেন। যিশুকে ক্রুশবিদ্ধ করা হয়েছিল পুণ্য শুক্রবারে। আর তার দুই দিন পর পুণ্য রবিবারে তিনি পুনরায় জীবিত হয়ে শিষ্যদের মাঝে ফিরে এসেছিলেন বলে খ্রিস্টানগণ বিশ্বাস করেন। ইস্টারের এই তারিখটি ইহুদিদের বিখ্যাত হিজরতের ঘটনার সময়কার পাসওভার উদ্‌যাপনের তারিখের সাথে মোটামুটি মিলে যায়, যা পূর্ণিমা রাতে উদ্‌যাপন করা হয়।
খড়ুয়া রাজাপুর

খড়ুয়া রাজাপুর হল বনগাঁ মহকুমার একটি গ্রাম। এটি বনগাঁ থানার অন্তর্গত এবং গ্রামে একটি ডাকঘর রয়েছে। গ্রামটির পিন কোড হল ৭৪৩২৪৫।
গ্রামটি পশ্চিমবঙ্গের রাজধানী কলকাতা থেকে দূরে অবস্থিত। বনগাঁ থেকে এটি ১৫ কিমি ও জেলাসদর বারাসাত থেকে ৫১ কিমি দূরে অবস্থিত।গ্রামটি থেকে সবচেয়ে কাছের রেল স্টেশন চাঁদপাড়া রেলওয়ে স্টেশন ৫ কিমি দূরে অবস্থিত।
খড়ুয়া রাজাপুর ২২.৭৩ ডিগ্রি উত্তর ও ৮৮.৭৯ ডিগ্রি পূর্বে অবস্থিত।গ্রামটি সমুদ্র সমতল থেকে উচ্চতায় অবস্থিত।গ্রামটির ভূমিভাগ পলিমাটি দ্বারা গঠিত।এই গ্রামের পশ্চিম ও দক্ষিণ পাশ দিয়ে চৈতা নদী প্রবাহিত হয়ে।
এই গ্রামের প্রবাহীত নদী হল চৈতা।গ্রামে কিছু বিল বা জলাভূমি রয়েছে গ্রামের পূর্ব পাশে।বিল গুলিতে বছরে প্রায় ৬ মাস জল থাকে।বাকি ছয় মাস এই বিলে চাষ আবাদ চলে।তবে বিল গুলি চৈতা নদীর সঙ্গে যুক্ত করয়েছে।প্রতি বছর এই নদী ও বিল গুলি জলে পরিপূর্ণ হয় ও চাষের জমি গুলি প্লাবিত হয়।অনেক সময় ভংঙ্কর বন্যা ঘটায় ।এমনি একটি বন্যা ঘটেছিল ২০০০ সালে যা সকলের কাছে ২০০০ সালের বন্যা হিসাবে পরিচিত ।
২০১১ সালের জনগননা অনুযায়ী খড়ুয়া রাজাপুরের জন সংখ্যা হল ১৫৯১ জন।এর মধ্যে ৮১৩ জন হল পুরুষ ও ৭৭৮ জন মহিলা।গ্রামটিতে ১৫১ টি শিশু রয়েছে।মোট জন সংখ্যার মধ্যে ০-৬ বছরের শিশু রয়েছে প্রায় ১০ শতাংশ।এই গ্রামে সাক্ষর মানুষের সংখ্যা ৮৯.৯৩ শতাংশ।এর মধ্যে ৯৪ শতাংশ পুরুষ ও ৮৬ শতাংশ মহিলা সাক্ষর।
খড়ুয়া রাজাপুরে একটি উচ্চমাধ্যমিক ও দুটি প্রাথমিক বিদ্যালয় রয়েছে।উচ্চমাধ্যমিক বিদ্যালয়টি ১৯৬২ সালে প্রতিষ্ঠিত হয় গ্রামের মানুষের সহযোগিতায়।প্রথমে বিদ্যালয়টি জুনিয়ার হাই স্কুল ছিল পরে তা হাই স্কুল বা মাধ্যমিক বিদ্যালয় ও আরও পরে ২০১০ সালে উচ্চ মাধ্যমিক বিদ্যালয়ে পরিনিত হয়।এই বিদ্যালয়ে বর্তমানে কলা ও বিজ্ঞান উভয় বিভাগেই পাঠ দান করা হয়।গ্রামের প্রধান প্রাথমি বিদ্যালয় "খড়ুয়া রাজাপুর জি.আর.এফ.পি প্রাথমিক বিদ্যালয়"
প্রতিষ্ঠিত হয় ১৯৫৪ সালে ।
গ্রামটি পশ্চিমবঙ্গের অন্যান গ্রামের মত কৃষি প্রধান গ্রাম।এই গ্রামের বেশির ভাগ মানুষ জন কৃষি কাজে যুক্ত।গ্রামটিতে প্রতি বছর প্রচুর পরিমাণে ধান ও পাট উৎপাদিত হয়।চৈতা নদীর উর্বর পলিমাটি এই গ্রামের জমি গুলিকে উর্বর করেছে।এছাড়া গ্রামে কিছু পরিমাণ ডাল জাতীয় শস্য উৎপাদিত হয়।
বর্তমান সময়ে গ্রামটিতে বিকল্প কৃষি কাজ হিসাবে পলটি চাষ ও মাছ চাষ গুরুত্ব পেয়েছে।
গ্রামটিতে একটি ছোট বাজার রয়েছে যা রাজাপুর বাজার নামে পরিচিত।এখানে প্রতি সপ্তহে সোমবার ও শুক্রবার হাট বসে।গ্রামের ও পাশের গ্রামের মানুষ এই হাটে আসেন।
শাহীন সামাদ

শাহীন সামাদ (জন্ম ২৭ ডিসেম্বর, ১৯৫২) হলেন একজন স্বনামধন্য বাংলাদেশী নজরুলগীতি শিল্পী। সঙ্গীতে অবদানের জন্য বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করেন।
শাহীন সামাদ ১৯৫২ সালের ২৭ ডিসেম্বর তৎকালীন পূর্ব পাকিস্তানের (বর্তমান বাংলাদেশ) কুষ্টিয়া জেলায় জন্মগ্রহণ করেন। তার পিতা সামসুল হুদা এবং মাতা শামসুন নাহার রহিমা খাতুন। তার শৈশবের বেশিরভাগ সময় কাটে পশ্চিমবঙ্গের জলপাইগুড়ি জেলায়। তিনি ঢাকায় রাম গোপাল, ওস্তাদ ফজলুল হক মিয়া, সনজীদা খাতুন এবং ওস্তাদ ফুল মোহাম্মদের কাছ থেকে সঙ্গীতের তালিম গ্রহণ করেন। ১৯৬৬ সালে ১৩ বছর বয়সে তিনি ছায়ানটে ভর্তি হন। সেই বছর তার বাবা মারা যান। সেখানে লুতফর রহমান, সোহরাব হোসেন ও অঞ্জলি রায় তার শিক্ষক ছিলেন। ১৯৭৪ সালে তিনি লন্ডন চলে যান। লন্ডন থেকে ফিরে এসে তিনি সুধীন দাশ এর কাছ থেকে গানের তালিম নেন।
শাহীন সামাদ ১৯৭১ সালে বাংলাদেশের স্বাধীনতা যুদ্ধ চলাকালীন স্বাধীন বাংলা বেতার কেন্দ্রের একজন শিল্পী ছিলেন। তিনি ৩৬টি দেশাত্মবোধক গানে কণ্ঠ দিয়েছেন। এর মধ্যে উল্লেখযোগ্য হল "তীর হারা এই ঢেউয়ের সাগর", "মোরা একটি ফুলকে বাঁচাবো বলে যুদ্ধ করি", "রক্তের প্রতিশোধ রক্তেই নেব আমরা"। এছাড়া এ সময়ে তিনি সাংস্কৃতিক গোষ্ঠী "বাংলাদেশ মুক্তি সংগ্রামী শিল্পী সংস্থা"য় যোগ দেন। তারা বিভিন্ন রিফিউজি ক্যাম্পে এবং মুক্ত অঞ্চল এলাকায় ঘুরে ঘুরে মুক্তিযোদ্ধাদের ও সাধারণ মানুষকে যুদ্ধে উদ্বুদ্ধ করার লক্ষ্যে দেশাত্মবোধক গান পরিবেশন করতেন, পুতুল খেলা ও মঞ্চ নাটকের আয়োজন করতেন।
২০১৬ সালে তার চারটি গানের অ্যালবাম প্রকাশিত হয়। "আল্লাহকে যে পাইতে চায়" ও "দূর আজানের মধূর ধ্বনি" অ্যালবাম দুটি হামদ-নাত বিষয়ক; "নানা বর্ণের গান" অ্যালবামে রয়েছে পঞ্চকবির গান; এবং "অন্তরে তুমি" অ্যালবাম নজরুলগীতি দিয়ে সাজানো হয়েছে।
শাহীন সামাদ হাবিব উস সামাদের সাথে বিবাহবন্ধনে আবদ্ধ হন।
১৯৯৫ সালে তারেক মাসুদ ও ক্যাথরিন মাসুদ পরিচালিত "মুক্তির গান" প্রামাণ্য চলচ্চিত্রে শাহীন সামাদ অংশগ্রহণ করেন।